**ДО**

**Г-ЖА МИГЛЕНА ПАВЛОВА**

**ИЗПЪЛНИТЕЛЕН ДИРЕКТОР НА АГЕНЦИЯТА ПО ОБЩЕСТВЕНИ ПОРЪЧКИ**

**УВАЖАЕМА ГОСПОЖО ПАВЛОВА,**

В Община Русе постъпи Становище за осъществен контрол по чл. 232 от ЗОП, изх. № КСИ-131/31.07.2017 г.

 В Раздел III. 2 е направена препоръка, в поле II.2.4 на Обявлението за обществена поръчка, наименованието на нормативният акт „Наредба 4 за достъпна среда“, да се промени на Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда на населението, включително за хората с увреждания“.

 На практика, в посоченото по-горе поле се съдържа наименованието на проекта - „Ремонт, прилагане на мерки за енергийна ефективност и мерки, съгласно **Наредба 4 за достъпна среда** на Комплекс за социални услуги за деца и семейства“ на Община Русе, Процедура BG16RFOP001-1.005, инвестиционен приоритет „Социална инфраструктура“. Всички документи свързани с проекта като инвестиционни проекти, разрешение за строеж са с това наименование. С посоченото наименование, проекта е одобрен за финансиране с безвъзмездна финансова помощ и със същото е сключен договор за безвъзмездна финансова помощ.

Изписване пълното име на нормативния акт в наименованието на проекта, може да се възприеме от Управляващия орган като промяна на вече одобрения проект и да доведе като последица до отказ за верифициране на средства, поради което Община Русе не може да изпълни препоръката за пълното изписване на нормативния акт в поле II.2.4 на Обявлението за обществена поръчка.

**С уважение, /п/**

**ПЛАМЕН СТОИЛОВ**

*Кмет на Община Русе*

* **Информацията е заличена на основание чл. 2 от ЗЗЛД.**